HP LaserJet Pro 400 M401

Windows-ohjelmiston asennushuomautukset

Versio 1, 4/2012

SISÄLLYS

  I JOHDANTO
  II ASENNUSOHJEET
  III TEKNINEN TUKI
  IV LAKITIEDOT

I JOHDANTO

TÄMÄN ASIAKIRJAN TARKOITUS

Tässä tiedostossa on erityiset asennus-, yhteensopivuus- ja vianmääritystiedot. Lisätietoja laitteen ja ohjaimen toiminnoista on kunkin ohjelmisto-osan mukana toimitetussa käyttöoppaassa ja online-ohjeessa.

TUETUT KÄYTTÖJÄRJESTELMÄT

Laitteen mukana toimitetulla CD-levyllä on ohjelmisto seuraavia käyttöjärjestelmiä varten:

• | Windows® XP 32-bittinen (Service Pack 2 ja uudemmat)

• | Windows Vista 32- ja 64-bittinen

• | Windows 7 32- ja 64-bittinen

• | Windows Server 2003 32-bittinen (Service Pack 3)

• | Windows Server 2008 32- ja 64-bittinen

Seuraavat käyttöjärjestelmät tukevat suositeltuja ohjelmisto-osia:

• | Windows® XP 32-bittinen (Service Pack 2 ja uudemmat)

• | Windows Vista 32- ja 64-bittinen

• | Windows 7 32- ja 64-bittinen

Suositellut ohjelmistot käsittävät seuraavat osat:

• | HP LaserJet Pro 400 M401 PCL 6 (pakollinen)

• | HP-tulostimen tila ja hälytykset

• | HP:n päivitys

• | HP Device Toolbox

• | HP:n tuotekehityskysely

• | HP Device Experience

Valinnaiset ohjelmistot

• | Bing-työkalupalkki

• | Tila- ja hälytysohjelma

• | Suoratulostusohjelmisto

• | Internet-palvelut

HUOMAUTUS: Voit asentaa vähimmäisohjelmistot suositeltujen ohjelmistojen sijasta valitsemalla asennettavan ohjelmiston ikkunassa lisää asennusvaihtoehtoja.

Seuraavat käyttöjärjestelmät tukevat ainoastaan ohjelmiston vähimmäisosia:

• | Windows Server 2003 32-bittinen (Service Pack 3)

• | Windows Server 2008 32- ja 64-bittinen

Vähimmäisohjelmistot käsittävät seuraavat osat:

• | HP LaserJet PCL6 -tulostinohjain

Ohjelmiston asentamiseen HP Smart Install -ohjelmalla tarvitaan 400 Mt vapaata tietokoneen kiintolevytilaa. Ohjelmiston asentamiseen CD-levyltä tarvitaan 200 Mt vapaata tietokoneen kiintolevytilaa.

Linux-tietoja ja -ohjaimia on saatavana osoitteesta
www.hp.com/go/linux

UNIX®-tietoja ja -ohjaimia on saatavana osoitteesta
www.hp.com/pond/modelscripts/index2.html

OHJELMISTON OSIEN YLEISKATSAUS

Windows-CD-levyllä on ohjelmistot IBM-yhteensopivia tietokonejärjestelmiä varten. Lisätietoja tietystä ohjaimesta tai ohjelmistokomponentista on sen käytönaikaisessa ohjeessa.

Ohjaimet

Ohjain on ohjelmisto, jonka avulla ohjelmistosovellukset voivat käyttää laitteen toimintoja. Tavallisesti ohjaimet on asennettava kaikille laitteille. Laitteen mukana toimitetulla ohjelmisto-CD-levyllä on seuraavat Windows-ohjaimet:

• | HP PCL6 -tulostinohjain yllä luetelluille tuetuille käyttöjärjestelmille

Lisäohjaimia voi olla saatavana Hewlett-Packard-jälleenmyyjältä tai Internetistä. Tämän asiakirjan Tekninen tuki -osassa ja laitteen käyttöoppaassa on lisätietoja ohjaimien sekä muiden HP-ohjelmistojen hankkimisesta.

Sovellusohjelmat

HP:n ohje- ja oppimiskeskus

HP:n ohje- ja oppimiskeskus asennetaan suositeltujen ohjelmistojen mukana. Se sisältää laitteen oppaat ja ohjeen. Voit tarkastella laitteen oppaita asentamatta suositeltuja ohjelmistoja asettamalla CD-levyn CD-asemaan. Kun asennusohjelma avautuu, valitse opaspainike näytön vasemmasta reunasta.

HP Device Toolbox

HP Device Toolbox -ohjelmistosta näet laitteen tilatiedot (esimerkiksi väriaineen ja paperin määrän). Varoitusviestit tulevat näkyviin ponnahdusikkunaan silloin, kun laite vaatii käyttäjän toimenpiteitä. HP Device Toolbox -ohjelmistossa voit lisäksi määrittää laitteen asetukset.

Asennuksen poisto-ohjelma

Asennuksen poisto-ohjelmalla voit poistaa HP-laitteen Windows-ohjelmiston osia. Lisätietoja on Asennuksen poisto-ohjelma -kohdassa.

II ASENNUSOHJEET

CD-levyn asennusohjelmisto tunnistaa käytössä olevan käyttöjärjestelmän version ja kielen.

Windows-asennus USB-kaapelia käytettäessä:

1. | Liitä USB-kaapeli tietokoneeseen ja laitteeseen.

2. | Toimi näyttöön tulevien, kohdassa Kytke tämä tietokone USB-kaapelilla suoraan annettujen ohjeiden mukaan.

Huomautus: Jos asennusohjelma ei käynnisty automaattisesti, automaattinen käynnistystoiminto voi olla poissa käytöstä tietokoneessa. Napsauta tällöin Windowsin Käynnistä -painiketta, valitse Tietokone (tai Oma tietokone) ja kaksoisnapsauta HP-laitetta. Noudata näyttöön tulevia ohjeita.

Huomautus: Jos asennusohjelma epäonnistuu, irrota USB-kaapeli, katkaise laitteesta virta ja kytke virta uudelleen ja aseta laitteen CD-levy tietokoneeseen. Noudata näyttöön tulevia ohjeita. Liitä kaapeli vasta, kun ohjelmisto kehottaa tekemään niin.

Verkossa olevien tulostimien Windows-asennus (lankaverkko tai langaton verkko):

Aseta CD-levy tietokoneeseen ja noudata näyttöön tulevia ohjeita.

Huomautus: Jos käytät lankaverkkoa, liitä verkkokaapeli, ennen kuin asetat CD-levyn tietokoneeseen.

Mac OS X -asennus (USB tai verkko):

Aseta CD-levy tietokoneeseen ja noudata näyttöön tulevia ohjeita.

Huomautus: Jos käytät USB-kaapelia tai lankaverkkoyhteyttä, liitä USB- tai verkkokaapeli, ennen kuin asetat CD-levyn tietokoneeseen.

ASENNUKSEN POISTO-OHJELMA

Asennuksen poisto-ohjelma on käytettävissä, jos suositellut ohjelmistot tai vähimmäisohjelmistot on asennettu. Asennuksen poisto-ohjelma poistaa HP-laitteen ohjelmisto-osat tietokoneesta.

1. | Valitse Käynnistä-valikosta Kaikki ohjelmat ja HP. Jos tietokoneeseen on asennettu useita HP-laitteita, valitse kyseinen laite ja sen jälkeen ohjelmaryhmästä Poista asennus.

2. | Poista ohjelmiston asennus näytön ohjeiden mukaisesti.

III TEKNINEN TUKI

Asiakastukitietoja on käyttöoppaassa ja laitteen mukana toimitetussa tukiesitteessä. Tietoja saat myös paikalliselta valtuutetulta HP-jälleenmyyjältä.

Tekninen tuki on käytettävissä osoitteessa

www.hp.com/support/LJM401series

IV LAKITIEDOT

TAVARAMERKKITIEDOT

Microsoft®, Windows® ja Windows® XP ovat Microsoft Corporationin Yhdysvalloissa rekisteröimiä tavaramerkkejä.

UNIX® on Open Groupin rekisteröimä tavaramerkki.

TAKUU JA TEKIJÄNOIKEUDET

Takuu

Täydet takuu- ja tukitiedot ovat tuotteen laki- ja säädösoppaassa sekä käyttöoppaassa.

Tekijänoikeudet

© 2012 Copyright Hewlett-Packard Development Company, L.P.

Kopiointi, muokkaaminen tai kääntäminen ilman kirjallista lupaa on kielletty, lukuun ottamatta tekijänoikeuslaissa määritettyjä kohtia.

Tässä olevia tietoja voidaan muuttaa ilman erillistä ilmoitusta.

HP-tuotteiden ja -palveluiden ainoat takuut on esitetty tuotteiden ja palveluiden mukana toimitettavissa takuuehdoissa. Mikään tässä mainittu ei muodosta lisätakuuta. HP ei ole vastuussa tämän aineiston teknisistä tai toimituksellisista virheistä eikä puutteista.