HP LaserJet Pro 400 M401

Note de instalare a software-ului Windows

Ediţia 1, 4/2012

CUPRINS

  I. INTRODUCERE
  II. INSTRUCŢIUNI DE INSTALARE
  III. ASISTENŢĂ TEHNICĂ
  IV. DECLARAŢII JURIDICE

I. INTRODUCERE

SCOPUL ACESTUI DOCUMENT

Acest fişier conţine informaţii specifice despre instalare, compatibilitate şi depanare. Pentru informaţii suplimentare despre caracteristicile produsului şi ale driverului, consultaţi ghidul de utilizare a produsului şi asistenţa online furnizată împreună cu fiecare componentă software.

SISTEME DE OPERARE ACCEPTATE

CD-ul livrat cu acest produs conţine software pentru următoarele sisteme de operare:

• | Windows® XP pe 32 de biţi (Service Pack 2 şi versiuni superioare)

• | Windows Vista pe 32 de biţi şi 64 de biţi

• | Windows 7 pe 32 de biţi şi 64 de biţi

• | Windows Server 2003 pe 32 de biţi (Service Pack 3)

• | Windows Server 2008 pe 32 de biţi şi 64 de biţi

Următoarele sisteme de operare acceptă componentele software recomandate:

• | Windows® XP pe 32 de biţi (Service Pack 2 şi versiuni superioare)

• | Windows Vista pe 32 de biţi şi 64 de biţi

• | Windows 7 pe 32 de biţi şi 64 de biţi

Software-ul recomandat include următoarele componente:

• | HP LaserJet Pro 400 M401 PCL 6 (necesar)

• | HP Printer Status and Alerts

• | HP Update

• | HP Device Toolbox

• | HP Product Improvement Study

• | HP Device Experience

Software opţional

• | Bară de instrumente Bing

• | Program de stare şi alerte

• | Software de imprimare directă

• | Servicii Web

NOTĂ: Se poate instala software minim în locul celui recomandat selectând „Faceţi clic aici pentru mai multe opţiuni de instalare” pe ecranul Software de instalat.

Următoarele sisteme de operare acceptă numai componentele software-ului minim:

• | Windows Server 2003 pe 32 de biţi (Service Pack 3)

• | Windows Server 2008 pe 32 de biţi şi 64 de biţi

Software-ul minim include următoarele componente:

• | Driverul de imprimare HP LaserJet PCL6

Pentru a utiliza programul HP Smart Install pentru instalarea software-ului, hard diskul computerului trebuie să aibă un spaţiu disponibil de 400 MB. Pentru a instala software-ul de pe CD, hard diskul computerului trebuie să aibă un spaţiu disponibil de 200 MB.

Pentru informaţii şi drivere de imprimantă pentru Linux, vizitaţi următorul site Web:
www.hp.com/go/linux

Pentru informaţii şi drivere de imprimantă pentru UNIX®, vizitaţi următorul site Web:
www.hp.com/pond/modelscripts/index2.html

PREZENTARE GENERALĂ A COMPONENTELOR SOFTWARE

CD-ROM-ul Windows include software pentru sistemele de computere compatibile IBM. Pentru informaţii suplimentare despre un anumit driver sau o anumită componentă software, consultaţi asistenţa online aferentă.

Drivere

Un driver este un software care permite aplicaţiilor software să acceseze caracteristicile produsului. În general, trebuie să instalaţi drivere pentru fiecare produs. CD-ROM-ul cu software livrat împreună cu produsul include următoarele drivere Windows:

• | Driverul de imprimare HP PCL6 pentru sistemele de operare acceptate specificate mai sus

Drivere suplimentare pot fi disponibile la un distribuitor Hewlett-Packard sau din surse online. Pentru informaţii suplimentare despre obţinerea driverelor şi altor aplicaţii software HP, consultaţi secţiunea „Asistenţă tehnică” a acestui document sau ghidul de utilizare a produsului.

Aplicaţii software

Centrul de ajutor şi instruire HP

Centrul de ajutor şi instruire HP este instalat împreună cu setul de software recomandat şi este punctul de acces pentru documentaţia şi asistenţa produsului. Pentru a vizualiza documentaţia produsului, introduceţi CD-ul în unitatea CD-ROM, iar când apare ecranul programului de instalare, faceţi clic pe butonul din partea stângă a ecranului asociat documentaţiei.

HP Device Toolbox

HP Device Toolbox furnizează informaţii despre starea produsului, precum nivelurile tonerului şi hârtiei, dar şi mesaje pop-up de alertă atunci când produsul necesită atenţia dvs. HP Device Toolbox este de asemenea utilizat pentru a configura setările produsului.

Utilitarul de dezinstalare

Folosiţi utilitarul de dezinstalare pentru a elimina componentele software ale produsului HP din Windows. Pentru instrucţiuni, consultaţi secţiunea „Utilitarul de dezinstalare”.

II. INSTRUCŢIUNI DE INSTALARE

Programul de configurare de pe CD-ROM sau software-ul de instalare detectează versiunea şi limba sistemului de operare pe care îl utilizaţi.

Instalarea sistemului Windows utilizând un cablu USB:

1. | Conectaţi cablul USB la computer şi la produs.

2. | Urmaţi instrucţiunile de pe ecran prin intermediul căii Conectare directă computer la un cablu USB.

Notă: Dacă programul de instalare nu porneşte automat, este posibil ca funcţia Redare automată să fie dezactivată pe computer. Dacă se întâmplă aşa, faceţi clic pe butonul Start din Windows şi selectaţi Computer (sau Computerul meu), apoi faceţi dublu clic pe dispozitivul HP. Urmaţi instrucţiunile de pe ecran.

Notă: Dacă programul de instalare eşuează, deconectaţi cablul USB, opriţi produsul şi reporniţi-l, apoi introduceţi CD-ul produsului în computer. Urmaţi instrucţiunile de pe ecran. Conectaţi cablul doar când software-ul vă solicită acest lucru.

Instalarea sistemului Windows pentru imprimante legate în reţea (prin cablu sau wireless):

Introduceţi CD-ul în computer şi urmaţi instrucţiunile de pe ecran.

Notă: Dacă utilizaţi o reţea cablată, conectaţi cablul de reţea înainte de a introduce CD-ul.

Instalarea pentru Mac OS X (USB sau reţea):

Introduceţi CD-ul în computer şi urmaţi instrucţiunile de pe ecran.

Notă: Dacă utilizaţi o conexiune de reţea prin USB sau cablată, conectaţi cablul USB sau de reţea înainte de a introduce CD-ul.

UTILITARUL DE DEZINSTALARE

Utilitarul de dezinstalare este disponibil dacă s-a instalat software-ul recomandat sau minim. Utilitarul de dezinstalare elimină toate componentele software ale produsului HP.

1. | În meniul Start, selectaţi Toate programele, apoi faceţi clic pe HP. Dacă deţineţi mai mult de un produs HP, alegeţi produsul respectiv şi faceţi clic pe Dezinstalare din grupul de programe.

2. | Urmaţi instrucţiunile de pe ecran pentru a finaliza dezinstalarea software-ului.

III. ASISTENŢĂ TEHNICĂ

Pentru informaţii de asistenţă pentru clienţi, consultaţi ghidul de utilizare sau fluturaşul de asistenţă din pachet sau apelaţi la distribuitorul local autorizat HP.

De asemenea, puteţi să accesaţi următorul URL pentru asistenţă tehnică online:

www.hp.com/support/LJM401series

IV. DECLARAŢII JURIDICE

NOTE REFERITOARE LA MĂRCILE COMERCIALE

Microsoft®, Windows® şi Windows® XP sunt mărci comerciale înregistrate în S.U.A. ale Microsoft Corp.

UNIX® este o marcă comercială înregistrată a The Open Group.

GARANŢIE ŞI DREPT DE AUTOR

Garanţie

Pentru informaţii complete despre garanţie şi asistenţă, consultaţi ghidul cu informaţii juridice şi de reglementare pentru produs.

Drepturi de autor

© 2012 Copyright Hewlett-Packard Development Company, L.P.

Reproducerea, adaptarea sau traducerea fără permisiunea prealabilă în scris sunt interzise, cu excepţia situaţiilor permise de legislaţia privind drepturile de autor.

Informaţiile din acest document pot fi modificate fără înştiinţare prealabilă.

Singurele garanţii pentru produsele şi serviciile HP sunt cele stabilite prin certificatele de garanţie specifice care însoţesc aceste produse şi servicii. Nicio informaţie din cele de faţă nu trebuie considerată ca fiind o garanţie suplimentară. Compania HP nu va fi răspunzătoare pentru erorile tehnice sau editoriale şi nici pentru omisiunile din prezentul document.