HP LaserJet Pro 400 M401

Notes d'instal·lació de programari per al Windows

1ª edició, 4/2012

CONTINGUT

  I. INTRODUCCIÓ
  II. INSTRUCCIONS D’INSTAL·LACIÓ
  III. ASSISTÈNCIA TÈCNICA
  IV. DECLARACIONS LEGALS

I. INTRODUCCIÓ

OBJECTIU D’AQUEST DOCUMENT

Aquest fitxer proporciona informació específica sobre instal·lació, compatibilitat i solució de problemes. Per obtenir informació addicional sobre les característiques del producte i les funcions del controlador, consulteu la guia de l'usuari i l'ajuda en línia que s'inclou amb tots els components de programari.

SISTEMES OPERATIUS COMPATIBLES

Al CD que s'inclou amb el producte trobareu programari per als següents sistemes operatius:

• | Windows® XP de 32 bits (Service Pack 2 i superior)

• | Windows Vista de 32 bits i 64 bits

• | Windows 7 de 32 bits i 64 bits

• | Windows Server 2003 de 32 bits (Service Pack 3)

• | Windows Server 2008 de 32 bits i 64 bits

Els següents sistemes operatius són compatibles amb els components de programari recomanats:

• | Windows® XP de 32 bits (Service Pack 2 i superior)

• | Windows Vista de 32 bits i 64 bits

• | Windows 7 de 32 bits i 64 bits

El programari recomanat inclou els components següents:

• | HP LaserJet Pro 400 M401 PCL 6 (necessari)

• | Estats i alertes de la impressora HP

• | Actualització d'HP

• | Caixa d'eines del dispositiu HP

• | Estudi de millora dels productes HP

• | Experiència del dispositiu HP

Programari opcional

• | Barra d'eines de Bing

• | Programa d'estat i alertes

• | Programari d'impressió directa

• | Serveis web

NOTA: Podeu instal·lar el programari mínim en lloc del recomanat si seleccioneu “Feu clic aquí per veure més opcions d'instal·lació” a la pantalla de programari per instal·lar.

Els següents sistemes operatius són compatibles només amb els components mínims del programari:

• | Windows Server 2003 de 32 bits (Service Pack 3)

• | Windows Server 2008 de 32 bits i 64 bits

El programari mínim inclou els components següents:

• | Controlador d'impressió HP LaserJet PCL 6

Per utilitzar el programa HP Smart Install per instal·lar el programari, el disc dur de l'ordinador ha de tenir 400 MB d'espai disponible. Per instal·lar el programari des del CD, el disc dur de l'ordinador ha de tenir 200 MB d'espai disponible.

Per obtenir informació i controladors d'impressora per al Linux, visiteu el següent lloc web:
www.hp.com/go/linux

Per obtenir informació i controladors d'impressora per l'UNIX®, visiteu el següent lloc web:
www.hp.com/pond/modelscripts/index2.html

DESCRIPCIÓ GENERAL DELS COMPONENTS DEL PROGRAMARI

El CD-ROM del Windows inclou programari per a sistemes informàtics compatibles amb IBM. Per obtenir més informació sobre un determinat controlador o component de programari, vegeu l’ajuda en línia associada.

Controladors

Un controlador és un programa que permet a les aplicacions de programari accedir a les opcions del producte. Generalment, cal instal·lar controladors per a cada producte. El CD-ROM de programari inclòs amb el producte conté els controladors per al Windows següents:

• | Controlador d'impressió HP PCL6 per als sistemes operatius compatibles anomenats anteriorment

És possible que hi hagi controladors addicionals disponibles a distribuïdors Hewlett-Packard o a fonts en línia. Vegeu l'apartat d'Assistència tècnica d'aquest document o la guia de l'usuari del producte per obtenir més informació sobre com trobar controladors i altres programes d'HP.

Programari

Ajuda i centre d'aprenentatge d'HP

L'ajuda i el centre d'aprenentatge d'HP s'instal·len amb el programari recomanat i permeten accedir a documentació i ajuda sobre el producte. Per veure la documentació del producte sense instal·lar el programari recomanat, inseriu el CD a la unitat de CD-ROM, quan aparegui la pantalla de l'instal·lador, feu clic al botó de la part esquerra de la pantalla que està associada amb la documentació.

Caixa d'eines del dispositiu HP

La Caixa d'eines del dispositiu HP permet veure informació sobre l'estat del producte com ara els nivells de tòner i de paper, i també ofereix missatges d'avís emergents quan el producte requereix la vostra atenció. També s'utilitza la Caixa d'eines del dispositiu HP per configurar els paràmetres del producte.

Desinstal·lador

Utilitzeu el Desinstal·lador per eliminar els components del producte d'HP del Windows. Vegeu-ne les instruccions a la secció "Desinstal·lador".

II. INSTRUCCIONS D’INSTAL·LACIÓ

El programari d'instal·lació o configuració del CD-ROM detecta la versió i l'idioma del sistema operatiu que s'està executant.

Instal·lació a Windows mitjançant un cable USB:

1. | Connecteu el cable USB a l'ordinador i al producte.

2. | Seguiu les instruccions que apareixen a la pantalla mitjançant el camí Connecta directament aquest ordinador a un cable USB.

Nota: Si el programa d'instal·lació no s'inicia automàticament, pot ser que l’opció de reproducció automàtica estigui desactivada al vostre ordinador. Si això succeeix, feu clic al botó Inicia de Windows i seleccioneu Ordinador (o bé El meu ordinador) i, a continuació, feu doble clic al dispositiu HP. Seguiu les instruccions de la pantalla.

Nota: Si el programa no funciona, desconnecteu el cable USB, apagueu el producte i torneu-lo a engegar i després inseriu el CD del producte a l'ordinador. Seguiu les instruccions de la pantalla. Connecteu el cable només quan el programari us ho sol·liciti.

Instal·lació de Windows per a impressores connectades a la xarxa (amb fil o sense fil):

Inseriu el CD a l'ordinador i seguiu les instruccions de la pantalla.

Nota: Si feu servir una xarxa amb fil, connecteu el cable de xarxa abans d'inserir el CD.

Instal·lació per a Mac OS X (USB o xarxa):

Inseriu el CD a l'ordinador i seguiu les instruccions de la pantalla.

Nota: Si feu servir una connexió mitjançant USB o una connexió de xarxa amb fil, connecteu el dispositiu USB o el cable de xarxa abans d'inserir el CD.

DESINSTAL·LADOR

La utilitat de desinstal·lació està disponible si s'ha instal·lat el programari recomanat o mínim. El Desinstal·lador elimina els components del programari del producte d'HP.

1. | Al menú Inicia, seleccioneu Tots els programes i feu clic a HP. Si teniu més d'un producte d'HP, trieu el producte en qüestió i feu clic a Desinstal·la del grup de programes.

2. | Seguiu les instruccions de la pantalla per finalitzar la desinstal·lació del programari.

III. ASSISTÈNCIA TÈCNICA

Per obtenir informació sobre assistència al client, vegeu la guia de l'usuari o el fullet d'assistència que s'inclou amb el producte, o bé truqueu el distribuïdor local autoritzat d'HP.

Una altra opció és navegar a la següent adreça URL per a obtenir assistència tècnica en línia:

www.hp.com/support/LJM401series

IV. DECLARACIONS LEGALS

AVISOS SOBRE MARQUES REGISTRADES

Microsoft®, Windows® i Windows® XP són marques comercials registrades als EUA de Microsoft Corp.

UNIX® és una marca comercial registrada de The Open Group.

GARANTIA I DRETS DE CÒPIA

Garantia

Consulteu la guia legal i reguladora del producte, i la guia de l'usuari, per a obtenir tota la informació sobre la garantia i l'assistència tècnica.

Copyright

© 2012 Copyright Hewlett-Packard Development Company, L.P.

Són prohibides la reproducció, l’adaptació o la traducció d'aquest material sense el consentiment previ per escrit, excepte en els termes que s'especifiquen a les lleis de drets d'autor.

La informació d’aquest document està subjecta a canvis sense previ avís.

Les úniques garanties pels productes i serveis de HP s’especifiquen en les declaracions de garantia expresses que acompanyen els productes i serveis esmentats. Cap informació d’aquest document pot ésser considerada com una garantia addicional. HP no serà responsable del errors u omissions tècnics o d’edició que contingui aquest document.