HP LaserJet Pro 400 M401

Bemærkninger om installation af softwaren på Windows

Edition 1, 4/2012

INDHOLD

  I. INTRODUKTION
  II. INSTALLATIONSVEJLEDNING
  III. TEKNISK ASSISTANCE
  IV. JURIDISKE ERKLÆRINGER

I. INTRODUKTION

FORMÅLET MED DETTE DOKUMENT

Denne fil indeholder specifikke oplysninger om installation, kompatibilitet og fejlfinding. Yderligere oplysninger om produkt- og driverfunktioner findes i brugervejledningen til produktet og onlinehjælpen, der følger med hver enkelt softwarekomponent.

UNDERSTØTTEDE OPERATIVSYSTEMER

Cd'en, der følger med produktet, indeholder software til følgende operativsystemer:

• | Windows® XP 32-bit (Service Pack 2 og nyere)

• | Windows Vista 32-bit og 64-bit

• | Windows 7 32-bit og 64-bit

• | Windows Server 2003 32-bit (Service Pack 3)

• | Windows Server 2008 32-bit og 64-bit

Følgende operativsystemer understøtter de anbefalede softwarekomponenter:

• | Windows® XP 32-bit (Service Pack 2 og nyere)

• | Windows Vista 32-bit og 64-bit

• | Windows 7 32-bit og 64-bit

Den anbefalede software omfatter følgende komponenter:

• | HP LaserJet Pro 400 M401 PCL 6 (kræves)

• | HP Printerstatus og advarsler

• | HP Opdatering

• | HP Device Toolbox

• | HP Produktforbedringsundersøgelse

• | HP Enhedsoplevelse

Ekstra software

• | Bing-værktøjslinje

• | Status- og advarselsprogram

• | Software til direkte udskrivning

• | Webtjenester

BEMÆRK: Minimumsinstallationen kan installeres i stedet for den anbefalede ved at vælge "Klik her for flere installationsmuligheder" på skærmen Software til installation.

Følgende operativsystemer understøtter kun minimumssoftwarekomponenterne:

• | Windows Server 2003 32-bit (Service Pack 3)

• | Windows Server 2008 32-bit og 64-bit

Minimumssoftwaren omfatter følgende komponenter:

• | HP LaserJet PCL 6-printerdriver

Hvis du vil bruge HP Smart Install-programmet til installation af softwaren, skal computerens harddisk have 400 MB ledig plads. Hvis softwaren skal installeres fra cd'en, skal computerens harddisk have 200 MB ledig plads.

Hvis du ønsker oplysninger og printerdrivere til Linux skal du gå til følgende websted:
www.hp.com/go/linux

Hvis du ønsker oplysninger og printerdrivere til UNIX®, skal du gå til følgende websted:
www.hp.com/pond/modelscripts/index2.html

OVERSIGT OVER SOFTWAREKOMPONENTERNE

Windows cd-rom'en indeholder software til IBM-kompatible computersystemer. Yderligere oplysninger om en bestemt printerdriver eller softwarekomponent finder du i den tilhørende onlinehjælp.

Drivere

En driver er software, der giver softwareprogrammer adgang til produktfunktioner. Du skal normalt installere drivere til hvert enkelt produkt. Den cd-rom med software, der fulgte med produktet, indeholder følgende Windows-drivere:

• | HP PCL6-printerdriveren til de understøttede operativsystemer, der er angivet herover

Supplerende drivere kan eventuelt rekvireres hos din Hewlett-Packard-distributør eller fra onlinekilder. I afsnittet "Teknisk assistance" i dette dokument eller i brugervejledningen til produktet til enheden finder du yderligere oplysninger om, hvor du skaffer printerdrivere og anden HP-software.

Programmer

HP-hjælpe- og læringscenter

HP-hjælpe- og læringscenter installeres sammen med den anbefalede software og er adgangspunktet til produktdokumentation og hjælp. Hvis du vil se produktdokumentationen uden at installere den anbefalede software, skal du indsætte cd'en i cd-rom-drevet, når installationsskærmbilledet vises. Klik på den knap, der vedrører dokumentation, i venstre side af skærmbilledet.

HP Device Toolbox

HP Device Toolbox viser statusoplysninger for produktet, f.eks. toner- og papirniveau, og viser alarmmeddelelser i pop up-vinduer, når produktet kræver brugerindgreb. HP Device Toolbox bruges også til at konfigurere produktindstillingerne.

Afinstallationsprogram

Med afinstallationsprogrammet kan du fjerne Windows-produktsoftwarekomponenter fra HP. I afsnittet "Afinstallationsprogram" finder du yderligere anvisninger.

II. INSTALLATIONSVEJLEDNING

Konfigurations- eller installationssoftwaren på cd'en registrerer hvilken version og hvilket sprog, der anvendes af det aktuelle operativsystem.

Windows-installation ved brug af et USB-kabel:

1. | Slut USB-kablet til computeren og produktet.

2. | Følg vejledningen på skærmen via stien Tilslut denne computer direkte med et USB-kabel.

Bemærk: Hvis installationsprogrammet ikke starter automatisk, er funktionen Automatisk afspilning måske deaktiveret på computeren. Hvis dette sker, skal du klikke på Windows, knappen Start , vælge Computer (eller Denne computer), og derefter dobbeltklikke på HP-enheden. Følg vejledningen på skærmen.

Bemærk: Hvis installationsprogrammet ikke fungerer, skal du frakoble USB-kablet, slukke for produktet og tænde det igen og til sidst indsætte produkt-cd'en i computeren. Følg vejledningen på skærmen. Tilslut først kablet, når softwaren beder dig om det.

Windows-installation for netværksprintere (kablet eller trådløst):

Sæt cd'en i computeren, og følg vejledningen på skærmen.

Bemærk: Hvis du bruger et kablet netværk, skal du tilslutte netværkskablet, før du indsætter cd'en.

Installation til Mac OS X (USB eller netværk):

Sæt cd'en i computeren, og følg vejledningen på skærmen.

Bemærk: Hvis du bruger et USB-kabel eller en kablet netværksforbindelse, skal du tilslutte USB- eller netværkskablet, inden du indsætter cd'en.

AFINSTALLATIONSPROGRAM

Afinstallationsprogrammet er tilgængeligt, hvis den anbefalede eller minimale software blev installeret. Afinstallationsprogrammet fjerner alle HP-produktsoftwarekomponenterne.

1. | Vælg Start, vælg Alle programmer, og klik derefter på HP. Hvis du har mere end ét HP-produkt, skal du vælge det specifikke produkt og derefter klikke på Afinstaller i programgruppen.

2. | Følg vejledningen på skærmen for at fuldføre afinstallationen af softwaren.

III. TEKNISK ASSISTANCE

Hvis du ønsker oplysninger om kundesupport, skal du se i brugervejledningen eller den brochure, der fulgte med produktet, eller du kan ringe til din lokale autoriserede HP-forhandler.

Du kan også gå til følgende URL-adresse for at få teknisk support online:

www.hp.com/support/LJM401series

IV. JURIDISKE ERKLÆRINGER

BEMÆRKNINGER VEDRØRENDE VAREMÆRKER

Microsoft®, Windows® og Windows® XP er amerikanske, registrerede varemærker tilhørende Microsoft Corp.

UNIX® er et registreret varemærke tilhørende The Open Group.

GARANTI OG COPYRIGHT

Garanti

Se vejledningen med juridiske og lovgivningsmæssige oplysninger samt i brugervejledningen for at få fuldstændige oplysninger om garanti og support.

Copyright

© 2012 Copyright Hewlett-Packard Development Company, L.P.

Reproduktion, tilpasning eller oversættelse er, uden forudgående skriftlig tilladelse, forbudt, for så vidt det ikke er udtrykkeligt tilladt i henhold til loven om ophavsret.

Oplysningerne i dette dokument kan ændres uden forudgående varsel.

De eneste garantier for HP's produkter og tjenester er angivet i de udtrykkelige garantierklæringer, der leveres sammen med de pågældende produkter og tjenester. Intet heri udgør yderligere garantier. HP er ikke ansvarlig for tekniske eller redigeringsmæssige fejl eller udeladelser heri.